open-index/open-wikipedia-markdown huggingface dataset:
எங்குமே மங்களம் பொங்கியே தங்கிட வந்தனள் தைப்பாவை

"**எங்குமே மங்களம் பொங்கியே தங்கிட வந்தனள் தைப்பாவை**" என்ற பாடலானது 1998ம் ஆண்டு தமிழீழத்தில் நடைபெற்ற தைப்பொங்கல் பண்டிகையை முன்னிட்டு வெளிவந்த பாடலாகும். கவிஞர் புதுவை இரத்தினதுரை எழுதிய இப்பாடலை தமிழீழ இசைக்குழுவின் இசையில் ஜெயா சுகுமார், மணிமொழி ஆகியோர் இணைந்து பாடியுள்ளனர். இப்பாடல் தமிழீழ விடுதலைப் புலிகளின் நிதர்சனம் தொலைக்காட்சியில் *[[ஒளிவீச்சு (ஒளிநாடா சஞ்சிகை)|ஒளிவீச்சு]] - ஜனவரி 1998* இதழில் இடம்பெற்றுள்ளது. இப்பாடல் வரிகளின் இலக்கியத்தன்மையும் தமிழரின் பாரம்பரிய இசையான மங்கள வாத்திய இசையுடன் கூடிய மேற்கத்திய துள்ளிசையின் கலவையும் இப்பாடலின் குறிப்பிடத்தக்க அம்சங்களாகும்.

## முழுப் பாடல்

பல்லவி
எங்குமே மங்களம் பொங்கியே தங்கிட
வந்தனள் தைப்பாவை - இங்கு
செங்கதிர் காலையில் வந்திட எங்குமே
பொங்குது புதுப்பானை
சரணம்
புதிய வாழ்வு மலரும் காலம் வசந்த காலங்கள் - தை
பிறந்த நேரம் தமிழர் வாழ்வு பிறந்த கோலங்கள்
உதய காலம் எழுக எழுக எமது நாட்டிலே - எங்கள்
உறவிற் பூத்த மலர்கள் யாவும் இருக்கும் வீட்டிலே
இருளில் தமிழர் அழுத காலம் இறந்த காலங்கள் - எம்மை
இழிவு செய்த எதிரி வாழ்வு முடிந்த காலங்கள்
வாசலேறி வந்ததம்மா புதிய நாதங்கள் - தை
வந்த நேரம் தமிழர் வாழ்வில் இனிய ராகங்கள்
அகதியாகித் திசைகள் யாவும் பறந்த குருவிகள் - நாங்கள்
அழுது அழுது விழியிலிருந்து வழிந்த அருவிகள்
தலைகள் நிமிர்த்தி மகிழ்க இன்று தையின் பிறந்தநாள் - எங்கள்
தலைவன் இருக்கும் வரையும் எமக்கு என்றும் பிறந்தநாள்


**குறிப்பு**:- இப்பாடல் வரிகளில் இடம்பெற்ற "வந்தனள்" என்ற சொல் "வந்துவிட்டாள்" என்பதன் பழைய வடிவம்.

## மேற்கோள்கள்
 

பகுப்பு:ஈழப் போராட்டப் பாடல்கள்
தொல்லூழி

thumb|வலது|Adam Sedgwick, 22 மார்ச்சு 1785 – 27 சனவரி 1873
**தொல்லூழி** (*Paleozoic*  , , ;) என்பது  பானெரோசோயிக் பேரூழியின், மூன்று நிலவியல் நேர அளவுகளில்  முதலாவதாகும். 538.8 மில்லியன் ஆண்டுகளுக்கு முன்பு தொடங்கி, இது புரோடெரோசோயிக் பேரூழியினை அடுத்து தொடர்ந்து வருகிறது. 251.9 மில்லியன் ஆண்டுகளுக்கு முன்பு,  இடையூழியின் தொடக்கத்தில் முடிவடைகிறது. இவ்வூழியின் காலக்கோடு  கேம்பிரியக் காலம், ஓர்டோவிசியக் காலம், சிலுரியக் காலம், டெவோனியக் காலம், கார்பனிபெரசுக் காலம். பேர்மியன் காலம் ஆகிய ஆறு புவியியல் காலங்களாகப் பிரிக்கப்பட்டுள்ளன.*பேலியோசோயிக்* (Paleozoic) முதன்முதலில் ஆடம் செட்ச்சுவிக் (Adam Sedgwick) (1785–1873) என்பவரால் 1838 இல் பயன்படுத்தப்பட்டது.

## மேற்கோள்கள்

பகுப்பு:நிலவியல் காலங்கள்
கீரனூர் ஜாகிர் ராஜா

**கீரனூர் ஜாகிர் ராஜா** (*Keeranur Zakir Raja*, 6 அக்டோபர் 1962) என்பவர் ஒரு தமிழக எழுத்தாளர் ஆவர். இவர் பொதுவாக ஒடுக்கபட்ட விளிம்புநிலை மக்களின் குரலை தன் படைப்புகள் வழியாக வெளிப்படுத்துகிறார். குறிப்பாக தமிழ் இசுலாமியர் வாழ்கை குறித்து இவரது எழுத்துகள் தனிதன்மை மிக்கவை. இவர் மொத்தம் ஏழு புதினங்கள், நான்கு சிறுகதை தொகுப்புகள், மூன்று கட்டுரை நூல்கள், ஆறு தொகை நூல்கள், சிறார் இலக்கியம் என எழுதியுள்ளார்.

## வாழ்கை குறிப்பு
ஜாகிர்ராஜா தமிழ்நாட்டின், திண்டுக்கல் மாவட்டம், பழனிக்கு அருகில் உள்ள கீரனூரில்  அ. ப. சதக்கத்துல்லா, அ. இ. அ.மெகருன்னிஷா பீவி இணையருக்கு மகனாகப் பிறந்தார். இவரது மூதாதையர் அருகில் உள்ள கொத்தயம் கிராமத்திலிருந்து கீரனூருக்கு இடம்பெயர்ந்தவர்களாவர். இவரது தாத்தாவிற்கு தாத்தா காலத்தில் இசுலாத்தை தழுவினர். 

ஜாகிர்ராஜா 90களின் தொடக்கத்தில் திரைப்பட இயக்குநராக விரும்பி ராதாரவியிடம் சென்று சேர்ந்தார். அவர் இவரை சந்தான பாரதியிடம் உதவி இயக்குநராக சேர்த்துவிட்டார். பின்னர் சிந்தர் கே. விஜயனிடம் சிலகாலம் உதவி இயக்குநராக பணிபுரிந்தார். உடல் நிலை காரணமாக கீரனூருக்கு திரும்பினார். ஒரு கட்டத்தில் தஞ்சாவூருக்கு வேலை தேடி வந்தார். அங்கு இலக்கிய வட்டத்தினருடன் தொடர்பு ஏற்பட்டது. அப்போது எழுத்தாளரான தஞ்சை ப்ரகாசின் மாணவராக ஆனார். 1995 இல் தன் எழுத்து வாழ்கையைத் துவக்கி தமிழில் தீவிரமாக எழுதிவருகிறார்.  

## படைப்புகள்
* மீன்காரத் தொரு 
* கருத்த லெப்பை
* துருகித்தொப்பி
* வடக்கேமுறி அலிமா
* மீன்குகை வாசிகள்
* ஜின்னாவின் டைரி
* குட்டிச்சுவர் கலைஞன்
* செம்பருத்தி பூத்த வீடு
* பெருநகரக் குறிப்புகள்

## விருதுகள்
*கனடா இலக்கியத் தோட்ட விருது, 2013 சிறந்த புனைவு (*ஜின்னாவின் டைரி*)
*சேலம் தமிழ்ச்சங்க விருது
*சிறந்த புதினத்துக்கான ஆனந்த விகடன் விருது
*தி இந்துவின் லிட் பார் லைப் இன்குலாப் விருது

## மேற்கோள்கள்

பகுப்பு:திண்டுக்கல் மாவட்ட மக்கள்
பகுப்பு:தமிழ் எழுத்தாளர்கள்
பகுப்பு:1962 பிறப்புகள்
பகுப்பு:ஊர்ப் பெயரால் அறியப்படும் மக்கள்
பகுப்பு:தஞ்சாவூர் மாவட்ட எழுத்தாளர்கள்
ஓசுமியம் ஆக்சிடையம்மீன் டை ஐதராக்சைடு

**ஓசுமியம் ஆக்சிடையம்மீன் டை ஐதராக்சைடு** (*Osmium oxydiammine dihydroxide*) என்பது [OsO(NH3)2](OH)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பழுப்பு நிறத்தில் தூளாகக் காணப்படுகிறது. தண்ணீரில் இது கரையாது.  

## தயாரிப்பு

முதன்முதலில் பெர்சிலியசால், ஓசுமியம் டெட்ராக்சைடை அதிகப்படியான அம்மோனியாவைப் பயன்படுத்தி 50°செல்சியசு வெப்பநிலையில் ஒடுக்கம் செய்வதன் மூலம் ஓசுமியம் ஆக்சிடையம்மீன் டை ஐதராக்சைடு தயாரிக்கப்பட்டது.
:3OsO4 + 10NH3 → 3OsO(NH3)2(OH)2 + 2N2 + 3H2O

அறுகுளோரோ ஓசுமேட்டுகளை அம்மோனியாவுடன் சேர்த்து வினைபுரியச் செய்வதன் மூலமும் இதைத் தயாரிக்கலாம். 

## பண்புகள்
ஓசுமியம் ஆக்சிடையம்மீன் டை ஐதராக்சைடு காற்றில் சூடுபடுத்தப்படும்போது வெடிப்புடன் சிதைவடைந்து, நைட்ரசன் வாயுவை வெளியிடுகிறது. 

செறிவூட்டப்பட்ட கார ஐதராக்சைடு கரைசல்களில் கொதிக்க வைக்கும்போது, ​​ஓசுமியம் ஆக்சி டைஅம்மீன் டை ஐதராக்சைடு அம்மோனியாவை வெளியிட்டு, ஓசுமியம் டை ஆக்சைடாகச் சிதைவடைகிறது. இது அமிலங்களில் கரையும்.

## மேற்கோள்கள்

பகுப்பு:ஓசுமியம் சேர்மங்கள்
சங்கோ ரோமானா

**சங்கோ ரோமானா** (*Sango Romana*) என்பது இந்தியாவின் பஞ்சாப் மாநிலத்திலுள்ள  பரித்கோட்டு மாவட்டத்தில் அமைந்துள்ள ஒரு கிராமமாகும்.

## மக்கள் தொகையியல்
2011ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின்படி சங்கோ ரோமானா கிராமத்தில் மொத்தம் 204 பேர் வாழ்ந்தனர். இம்மக்கள் தொகையில் ஆண்களின் எண்ணிக்கை 113 ஆகவும் பெண்களின் எண்ணிக்கை 91 ஆகவும் இருந்தது.

சங்கோ ரோமானா கிராமத்தில் 0-6 வயதுக்குட்பட்ட குழந்தைகளின் மக்கள் தொகை 20 ஆகும்.  இது கிராமத்தின் மொத்த மக்கள் தொகையில் 9.80% ஆகும். சங்கோ ரோமானா கிராமத்தின் சராசரி பாலின விகிதம் 805 ஆகும். இது பஞ்சாப் மாநிலத்தின் சராசரியான 895-என்பதைவிட குறைவாகும்.  மக்கள் தொகை கணக்கெடுப்பின்படி சங்கோ ரோமானாவின்  குழந்தை பாலின விகிதம் 1000 ஆகும். இது பஞ்சாபின் சராசரியான 846-என்பதைவிட அதிகமாகும். கிராமத்தின் மொத்த புவியியல் பரப்பளவு சுமார் 552 எக்டேர்களாகும். கிராமத்தின் அஞ்சல் குறியீடு 151213 ஆகும்.

## மேற்கோள்கள்


பகுப்பு:பஞ்சாப் மாநிலத்திலுள்ள கிராமங்கள்
நடு-அத்திலாந்திக்கு முகடு

**நடு-அத்திலாந்திக்கு முகடு** (*Mid-Atlantic Ridge*) என்பது அத்திலாந்திக்குப் பெருங்கடலின் தரைப்பகுதியில் அமைந்துள்ள ஒரு நடுக்கடல் முகடு (ஒரு விரிநிலை அல்லது ஆக்கபூர்வமான தட்டு வரப்பு) ஆகும், இது உலகின் மிக நீளமான மலைத்தொடரின் ஒரு பகுதியாகும். வடக்கு அத்திலாந்திக்கில், இந்த முகடு வட அமெரிக்கத் தட்டை யூரேசியத் தட்டிலிருந்தும் ஆப்பிரிக்க தட்டிலிருந்தும், அசோரசு முச்சந்திப்பின் வடக்கு மற்றும் தெற்கே பிரிக்கிறது. தெற்கு அத்திலாந்திக்கில், இது ஆப்பிரிக்க, தென் அமெரிக்கத் தட்டுகளைப் பிரிக்கிறது. இந்த முகடு கிரீன்லாந்தின் வடகிழக்கில் தெற்கே கக்கெல் முகடு (நடு-ஆர்க்ட்டிக்கு முகடு) உடனான சந்திப்பிலிருந்து தெற்கு அத்திலாந்திக்கில் உள்ள போவெட் முச்சந்திப்பு வரை நீண்டுள்ளது. நடு-அத்திலாந்திக்கு முகடு பெரும்பாலும் நீருக்கடியில் உள்ள ஒரு கூறாக இருந்தாலும், அதன் பகுதிகள், எடுத்துக்காட்டாக ஐசுலாந்தில், கடல் மட்டத்திற்கு மேல் நீட்டிக்க போதுமான உயரத்தைக் கொண்டுள்ளன. இந்த முகடு ஆண்டுக்கு சராசரியாக சுமார் 2.5 சென்டிமீட்டர் (1 அங்குலம்) வரை பரவுகிறது.

## மேற்கோள்கள்

## உசாத்துணை
* Evans, Rachel. "Plumbing Depths to Reach New Heights: Marie Tharp Explains Marine Geological Maps." *The Library of Congress Information Bulletin.* November 2002.

## வெளி இணைப்புகள்

*MAR-ECO, a Census of Marine Life project on life along the Mid-Atlantic Ridge 

பகுப்பு:அத்திலாந்திக்குப் பெருங்கடல்
பகுப்பு:ஐசுலாந்தின் புவியியல்
தொகைச்சொல் (7 பொருள்)

நிகண்டு நூல்கள் தொகையகராதி என்னும் தலைப்பில் தொகைச்சொற்கள் பலவற்றைச் சுட்டி அவற்றை விரித்துக் காட்டியுள்ளன. அவற்றில் சேந்தன் திவாகரம், சூடாமணி நிகண்டு  ஆகியவற்றறில் ஏழு பொருள்களைக் குறிக்கும் தொகைச்சொல் இங்கு விளக்கப்படுகிறது. 
## 1

## 6

## 11

## மேற்கோள்

பகுப்பு:சொல்விளக்கம்
பகுப்பு:தமிழியல்
சிறீ ஹர்கோவிந்தப்பூர்

**சிறீ ஹர்கோவிந்தப்பூர்** (*Sri Hargobindpur*), இந்தியாவின்  பஞ்சாப் மாநிலத்தில் உள்ள குர்தாஸ்பூர் மாவட்டம், பட்டாலா வருவாய் வட்டத்தில் உள்ள நகராட்சியுடன் கூடிய சிறிய நகரம் ஆகும். இந்நகரம் பியாஸ் ஆற்றாங்கரையில் அமைந்துள்ளது.  இந்நகரம் சிறீ ஹர்கோபிந்த்பூர் சட்டமன்றத் தொகுதிக்கு உட்படடது.

6வது சீக்கிய குருவான குரு அர்கோவிந்த் இந்நகரை நிறுவியதால், அவரது பெயரால் இந்நகரத்தின் பெயர் சூட்டப்பட்டது. 

முன்னர் சீக்கிய கூட்டமைப்பில் இருந்த ராம்கர்கியா இராச்சியத்தின் தலைநகராக இந்நகரம் விளங்கியது.1630-ஆம் ஆண்டில் குரு ஹர்கோபிந்தின் தலைமையிலான சீக்கியப் படைகளுக்கும், முகலாயப் படைகளுக்கும் இடையே நடைபெற்ற ஹர்கோபிந்த்பூர் போர்க்களம் அமைந்த இடத்தில் *தம்தமா சாகிப் குருத்வாரா* அமைந்துள்ளது.

பஞ்சாப் மாநிலத் தலைநகரான சண்டிகருக்கு வடமேற்கே 208 கிலோமீட்டர் தொலைவிலும்; மாநிலமாவட்டத் தலைமையிடமான குர்தாஸ்பூருக்கு தெற்கே 41.3 கிலோமீட்டர் தொலைவிலும் சிறீ ஹர்கோவிந்தப்பூர் நகரம் உள்ளது. சிறீ ஹர்கோவிந்தப்பூர் நகரத்திற்கு வடமேற்கே 29.9 கிலோமீட்டர் தொலைவில் பட்டாலா நகரம் உள்ளது.

## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி  13 வார்டுகளும், 1,587 குடும்பங்களும்  கொண்ட சிறீ ஹர்கோவிந்தப்பூர்  நகரத்தின்  மக்கள் தொகை  8,241 ஆகும். அதில் 4,281 ஆண்கள் மற்றும் 3,960 பெண்கள் உள்ளனர்.  மக்கள் தொகையில் 6 வயதிற்குட்பட்ட குழந்தைகள் 11%  வீதம் உள்ளனர்.  பாலின விகிதம் 1000 ஆண்களுக்கு 925 பெண்கள் வீதம் உள்ளனர். சராசரி எழுத்தறிவு 81.7% ஆக  உள்ளது. பட்டியல் சமூகத்தவர்கள் மற்றும் பட்டியல் பழங்குடிகள் முறையே 2,707 மற்றும் 0% ஆக உள்ளனர். சீக்கியர்கள் 68.71%,  இந்து சமயத்தினர் 29.12%, இசுலாமியர் 1.24%, கிறித்தவர்கள் 0.91% மற்றும் பிற சமயத்தினர்  0.02% வீதம்  உள்ளனர்.
## மேற்கோள்கள்

பகுப்பு:குர்தாஸ்பூர் மாவட்டம்
பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும்
தலைவர் தம்பி தலைமையில்

**தலைவர் தம்பி தலைமையில்** 2026 வெளிவந்த நகைச்சுவை தமிழ்த் திரைப்படமாகும். ஜீவா நடித்து நிதிஷ் சகாதேவ் இயக்கியுள்ளார்.

## கதைச் சுருக்கம்
ஊராட்சி ஒன்றியத் தலைவராக பணியாற்றும் ஜீவரத்தினம் (ஜீவா), அடுத்த உள்ளாட்சி தேர்தலை எதிர்நோக்கி வாக்குகளைப் பெறுவதில் முனைப்புடன் செயல்படுகிறார். அவரது அரசியல் எதிரியான தவுடு, எப்போதும் ஜீவரத்தினத்தை வீழ்த்த முயல்கிறார்.

ஊரில் வசிக்கும் இளவரசுவின் மகள் செளமியாவுக்கு திருமணம் நிச்சயிக்கப்படுகிறது. இந்த திருமணத்தை சிறப்பாக நடத்தினால் வாக்குகள் கிடைக்கும் என்ற நோக்கத்துடன், ஜீவரத்தினம் திருமண ஏற்பாடுகளை முன்னின்று மேற்கொள்கிறார்.

இளவரசுவின் அண்டை வீட்டில் வசிக்கும் மணிக்கு, இளவரசு மீது நீண்ட கால பகை உணர்வு உள்ளது. இளவரசு தனது மகளைப் பற்றி தவறாகப் பேசியதால், அவள் உயிரிழந்த சம்பவம் இந்தப் பகைக்குக் காரணமாகும்.

திருமண முகூர்த்தம் அடுத்த நாள் காலை பத்தரை மணிக்கு நிர்ணயிக்கப்பட்டுள்ள நிலையில், முதல் நாள் இரவு மணியின் வயதான தந்தை காலமாகிறார். இளவரசு மீதுள்ள பகையின் காரணமாக, மணி திருமண முகூர்த்த நேரத்தில் தான் தனது தந்தைக்கு இறுதிச் சடங்கு செய்வதாக பிடிவாதமாக முடிவெடுக்கிறார்.

மறுபுறம், தலைமுறை தலைமுறையாக தங்கள் குடும்ப திருமணங்கள் வீட்டிலேயே நடைபெறும் என்பதால், இளவரசு திருமண இடத்தை மாற்ற மறுக்கிறார்.

ஒரு பக்கம் மங்கல நிகழ்வு, மறுபக்கம் துக்க நிகழ்வு என்ற சூழலில், இரு வீடுகளுக்கும் இடையில் சிக்கித் தவிக்கும் ஜீவரத்தினம், இந்த பிரச்சினையை சமாளிக்க எவ்வாறு போராடுகிறார் என்பதே படத்தின் மீதிக்கதை.

## நடிகர்கள்

## வெளியீடு
படத்தின் முதல் பார்வை படங்கள் அக்டோபர்2, 2025இல் வெளியானது. ஜன நாயகன் திரைப்படம் 2026 பொங்களுக்கு வெளியாகாது என்று தெரிந்தவுடன், அவசரமாக ஏற்பாடு செய்து சனவரி 15, 2026 பொங்கல் அன்று வெளியானது. இதற்கு முன்னர் இப்படத்தை சனவரி 30, 2025இல் வெளியிட திட்டமிட்டு இருந்தனர்.

## விமர்சனங்கள்
ஆனந்த விகடன் நாளிதழில் வந்த விமர்சனத்தில், "தலைவாழை இலையில் காமெடி விருந்து வைத்து, அதன் ஓரமாக மெசேஜ் பரிமாறியிருக்கும் இப்படைப்பு நல்லதொரு பொங்கல் ட்ரீட்!" என்று எழுதியிருந்தனர். தினத்தந்தி நாளிதழில் வந்த விமர்சனத்தில், "கலகலப்பான கதைக்களத்தில், அரசியல் சார்ந்த விஷயங்களையும் புகுத்தி ஜாலியான படமாக கொடுத்து கவனம் ஈர்த்துள்ளார், இயக்குனர் நிதிஷ். ஜீவாவுக்கு மீண்டும் ஒரு 'கம்பேக்' படம்" என்று எழுதினர்.

நக்கீரன் இதழில் வந்த விமர்சனத்தில், "கலகலப்பான முறையில் சண்டை சச்சரவுகள் நிறைந்த விறுவிறுப்பான படமாக கொடுக்க நினைத்த இயக்குனருக்கு இந்தத் திரைப்படம் ஓரளவுக்கு வெற்றியும் கொடுத்து பார்ப்பவர்களுக்கு நிறைவையும் கொடுத்திருக்கிறது" என்று எழுதினர்.

## மேற்கோள்கள்

## வெளியிணைப்புகள்
*

பகுப்பு:2026 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஜீவா நடித்துள்ள திரைப்படங்கள்
மூகாம்பிகை வனவிலங்கு சரணாலயம்

**மூகாம்பிகை வனவிலங்கு சரணாலயம்** *(Mookambika Wildlife Sanctuary)* இந்தியாவின் தெற்கு மாநிலமான கர்நாடகாவில் உள்ள ஒரு பாதுகாக்கப்பட்ட வனவிலங்கு சரணாலயமாகும். இது பிரபலமான கொல்லூர் மூகாம்பிகை கோவிலின் தலைமை தெய்வமான " மூகாம்பிகை தேவி " என்பதிலிருந்து சரணாலயம் தன் பெயரைப் பெற்றது.   இந்த சரணாலயம் கர்நாடகாவின் உடுப்பி மாவட்டத்தில் மேற்குத் தொடர்ச்சி மலையில் அமைந்துள்ளது. இந்த சரணாலயம் 274 கிமீ2  (106 சதுர மைல்) பரப்பளவைக் கொண்டுள்ளது, இது 1974 ஆம் ஆண்டு சூன் 17, 1974 தேதியிட்ட அறிவிப்பின் மூலம் கர்நாடக அரசாங்கத்தால் அறிவிக்கப்பட்டது.

இது பின்னர் 370.37 கி.மீ2 (143.00 சதுர மைல்) ஆக விரிவுபடுத்தப்பட்டது .
விரிவாக்கப்பட்ட சரணாலயத்தில் அப்பிகுடே, பாரேகுண்டி, சக்ரா, சித்தோர், குண்டுபேரு, அர்மன்னுபரே, ஹுலிகல் , ஹுலிமுர்திபரே, ஜன்னலேன், கிளந்தூர், கொடசாத்ரி, கோரகோப்பதஹோலா, கொரத்திகல்பரே, மடிபாரே, மேகனிபர்ஹோடே, முர்கல்பர்ஹோடே, முர்டுகல்ஹோடே நாகனகல்பரே, நுஜினானே, தல்புரானே காப்புக்காடுகள் உள்ளன. 
வற்றாத ஆறுகளான சக்ரா மற்றும் சௌபர்ணிகா ஆகியவை  இந்த சரணாலயத்தின் வழியாகப் பாய்கின்றன. புகழ்பெற்ற கோடசாத்ரி மலைகள் மற்றும் கொல்லூர் மூகாம்பிகா கோயில் ஆகியவையும் இந்த சரணாலயத்திற்குள் காணப்படுகின்றன.
இந்த சரணாலயம் குந்தாபூர் (35 கி.மீ), பைந்தூர் (25 கி.மீ) மற்றும் சிமோகாவிலிருந்து (130 கி.மீ) ஆகியவற்றிலிருந்து நல்ல சாலை இணைப்பைக் கொண்டுள்ளது. அருகிலுள்ள ரயில் நிலையம் பைந்தூரில் உள்ள மூகாம்பிகா ரயில் நிலையம் (28 கி.மீ) ஆகும். அருகிலுள்ள விமான நிலையம் 140 கி.மீ தொலைவில் உள்ள மங்களூரில் (பாச்பே) அமைந்துள்ளது.
## தாவரங்கள் மற்றும் விலங்கினங்கள்

மூகாம்பிகா வனவிலங்கு சரணாலயம் மேற்கு கடற்கரை வெப்பமண்டல பசுமைமாறா காடுகள், மேற்கு கடற்கரை அரை பசுமைமாறா காடுகள், தெற்கு இரண்டாம் நிலை ஈரமான கலப்பு இலையுதிர் காடுகள் மற்றும் அதன் எல்லைகளில் வறண்ட புல்வெளிகளையும் கொண்டுள்ளது.
                                   
இந்த சரணாலயத்தில் புலி, சிறுத்தை, டோல் (காட்டு நாய்), நரி, சோம்பல் கரடி, இந்திய காட்டுப்பன்றி, இந்திய முள்ளம்பன்றி, சாம்பார் புள்ளிமான், கேளையாடு ( குரைக்கும் மான் ), எலி மான், இந்திய காட்டெருமை, இந்திய முயல், சிங்கவால் குரங்கு, பொன்னெட் குரங்கு, ராட்சத பறக்கும் அணில், ராஜ நாகம், மலைப்பாம்பு போன்ற விலங்கினங்கள் உள்ளன.

காட்டு மைனா, மயில், பெரிய இந்திய இருவாச்சி, மலபார் சாம்பல் இருவாச்சி, பொதுவான கோழி, பொதுவான மைனா, வெள்ளை கன்னமுள்ள கொண்டைக் குருவி, செங்குதக் கொண்டைக்குருவி, சிறிய நீர்க்காகம், கால்நடை உண்ணிக்கொக்கு, சிறிய நீர்க்காகம் , ரெட்டைவால் குருவி , காட்டு காகம்,செம்போத்து,மயில், பிராமணி காத்தாடி, சாம்பல் காட்டு கோழி, வெள்ளை மார்பக நீர் கோழி, சிவப்பு, புள்ளியிடப்பட்ட புறா, நீல பாறை புறா, வெள்ளை மார்பக ராஜா மீனவர், தங்க முதுகு மூன்று கால்கள் கொண்ட மர, கருஞ்சிவப்பு மினிவெட், சாம்பல் விழுங்கும் தகைவிலான், பாரடைஸ் ஈ பிடிப்பான், வண்ணாத்திக் குருவி, தையல்காரர் பறவை, ஊதா சூரிய பறவை, வெண்முதுகுச்-முதுகு சில்லை, தங்க மாங்குயில் .

## பிற சுற்றுலா தலங்கள்
அனேஜாரி பட்டாம்பூச்சி முகாம், அபே நீர்வீழ்ச்சி, அரசினகுண்டி நீர்வீழ்ச்சி, பெல்கல் தீர்த்த நீர்வீழ்ச்சி, கூசல்லி நீர்வீழ்ச்சி, கொல்லூர் மூகாம்பிகை கோயில், முதாகல் குகைக் கோயில் ஆகியவை அருகிலுள்ள மற்ற சில சுற்றுலா அம்சங்களாகும்.
## மேற்கோள்கள்

பகுப்பு:கருநாடக மாநிலத்தில் உள்ள காட்டுயிர் புகலிடங்கள்
பகுப்பு:மேற்குத் தொடர்ச்சி மலைத்தொடரிலுள்ள உள்ள காட்டுயிர் காப்பகங்கள்
பகுப்பு:கர்நாடக சுற்றுலாத் தலங்கள்
கெடா மாநிலத் தேர்தல் 2023

**கெடா மாநிலத் தேர்தல் 2023** (மலாய்: *Pilihan raya negeri Kedah 2023*; ஆங்கிலம்: *2022 Kedah state election 2023*) என்பது மலேசியாவின் கெடா மாநிலத்தில் 15-ஆவது முறையாக 12 ஆகத்து 2023 அன்று நடைபெற் கெடா மாநிலச் சட்டமன்றத் தேர்தலைக் குறிப்பிடுவதாகும். இந்தத் தேர்தல் 15-ஆவது கெடா மாநிலச் சட்டமன்றத்தின் 15 உறுப்பினர்களைத் தேர்ந்தெடுப்பதற்காக நடைபெற்றது. 

அக்டோபர் 10, 2022 அன்று மலேசிய மக்களவையுடன் ஒரே நேரத்தில் கலைக்கப்படாத மாநிலங்களில் கெடா மாநிலமும் ஒன்றாகும். இது பெரிக்காத்தான் நேசனல் கட்சியால் அக்டோபர் 13, 2022 அன்று முடிவு செய்யப்பட்டது.

மலேசிய இசுலாமிய கட்சி (PAS) தலைமையிலான ஆளும் பெரிக்காத்தான் நேசனல் (PN) கூட்டணி, கெடா மாநிலத்தின் மொத்த 36 இடங்களில் 33 இடங்களை வென்று, கெடா மாநிலச் சட்டமன்றத்தில் அறுதிப் பெரும்பான்மையைப் பெற்றது. பாரிசான் நேசனல் (BN) - பாக்காத்தான் அரப்பான் (PH)  கூட்டணி மீதமுள்ள 3 இடங்களை வென்றது. அதில் பாக்காத்தான் அரப்பான் அனைத்து 3 இடங்களையும் கைப்பற்றியது. 

கெடா மாநிலத்தின் வரலாற்றில் முதல்முறையாக, கெடா மாநிலச் சட்டமன்றத்தில் பாரிசான் நேசனல் கூட்டணிக்கு எந்தப் பிரதிநிதித்துவமும் கிடைக்கவிலை. இதன் தொடர்ச்சியாக, பாக்காத்தான் அரப்பான் கூட்டணி, அதுவரையில் கெடா மாநிலத்தின் முதன்மைக் கூட்டணியாக இருந்த பாரிசான் நேசனல் கூட்டணியின் இடத்தைப் பிடிக்க முடிந்தது.

## கெடா சட்டமன்றத் தொகுதிகள்
கெடா மாநில சட்டமன்றத்தின் 36 தொகுதிகளிலும் தேர்தல் நடைபெற்றது.

## கலைப்புக்கு முந்தைய கெடா சட்டமன்ற அமைவு

## காலவரிசை
முக்கிய தேதிகள் கீழே பட்டியலிடப்பட்டுள்ளன.

## முடிவுகள்

## மேற்கோள்கள்

## மேலும் காண்க
* மலேசியப் பொதுத் தேர்தல், 2022
* பெர்லிஸ் மாநிலத் தேர்தல் 2022
* கிளாந்தான் மாநிலத் தேர்தல் 2023
* மலேசியத் தேர்தல் வட்டாரங்களின் பட்டியல்
* மலேசியத் தேர்தல் தொகுதிகள்

## வெளி இணைப்புகள்

பகுப்பு:மலேசியத் தேர்தல் தொகுதிகள்
பகுப்பு:கெடா சட்டமன்றத் தொகுதிகள்
கிதம் பறவைகள் சரணாலயம்

**கிதம் பறவைகள் சரணாலயம்** *(Kitam Bird Sanctuary)* என்பது இந்தியாவின் சிக்கிம் மாநிலத்தின் நம்மச்சி மாவட்டத்திலிருந்து சுமார் 19 கி.மீ (12 மைல்) தொலைவில் அமைந்துள்ள ஒரு பாதுகாக்கப்பட்ட பகுதி மற்றும் வன விலங்கு சரணாலயமாகும்.  இது பிப்ரவரி-3-2005 அன்று பாதுகாக்கப்பட்ட பகுதியாக அறிவிக்கப்பட்டது.
## விளக்கம்
இமயமலை அடிவாரத்தில் அமைந்துள்ள இந்த சரணாலயம், 1,200 அடி (370 மீ) முதல் 3,200 அடி (980 மீ) வரை உயரத்தில் அமைந்துள்ளது மற்றும் 6 கி.மீ 2 (2.3 சதுர மைல்) பரப்பளவைக் கொண்டுள்ளது. பாதுகாக்கப்பட்ட வன பகுதியான இங்கு பைன் மற்றும் சால் மரங்களைக் கொண்ட வெப்பமண்டல இலையுதிர் காடுகள் உள்ளன. சரணாலயத்தில் காணப்படும் விலங்கினங்களில் கேளையாடு, காட்டுப்பன்றி, அசாமிய குரங்கு, மரநாய், மலேய முள்ளம்பன்றி, சிறு இந்தியப் புனுகுப்பூனை, சிறிய இந்தியக் கீரி, பட்டாம்பூச்சி சிற்றினங்களும் அடங்கும். பறவைகளில் வெள்ளைக் கண்ணி, கலிஜ் பகட்டுக்கோழி, இந்திய மயில், சிவப்புக் காட்டுக்கோழி, குங்குமப் பூச்சிட்டு, சிசா. இமயமலை சுடர் முதுகு மரங்கொத்தி ஆகியவை அடங்கும்.

## மேற்கோள்கள்

பகுப்பு:சிக்கிம் காட்டுயிர் காப்பகங்கள்
பகுப்பு:நாம்ச்சி மாவட்டம்
சம்பா நெல்

**சம்பா நெல்** அல்லது **சியோம்பா நெல்** *(Champa rice)* என்பது; விரைவான முதிர்ச்சியடையும், வறட்சியைத் தாங்கக்கூடிய ஒரு நெல் வகையாகும். இது ஒரு சாகுபடிப் பருவத்தில் தலா அறுபது நாட்கள் கொண்ட இரண்டு அறுவடைகளுக்கு வழிவகுக்கும். சம்பா அரிசி, ஆசு (aus) நெல்லின் துணை இனத்தைச் சேர்ந்தது. இது சப்போனிகா மற்றும் இண்டிகா நெல் வகைகளுடன் ஒற்றுமைகளைப் பகிர்ந்து கொள்கிறது. கிழக்கு இந்தியாவைப் பூர்வீகமாகக் கொண்ட சம்பா அரிசி, பின்னர் 11 ஆம் நூற்றாண்டில் சம்பா இராச்சியத்திலிருந்து சொங் சீனாவிற்கு அறிமுகப்படுத்தப்பட்டது. சொங் பேரரசர் ஜென்சோங்கின் ஆட்சியின் போது (கி.பி. 997–1022), சம்பா இராச்சியத்திலிருந்து ஒரு காணிக்கைப் பரிசாக சம்பா அரிசி சொங் சீனாவிற்கு அனுப்பப்பட்டது. சொங் வம்ச அதிகாரிகள், உழவர்களின் மூலம் பயிர் விளைச்சலை அதிகரிக்க, இந்த விரைவாக வளரும் சம்பா அரிசியை சீனா முழுவதும் உள்ள உழவர்களுக்கு வழங்கினர். மேலும், 100 மில்லியனுக்கும் அதிகமான பெருகிவரும் சீன மக்களுக்கு உணவளிப்பதில் அதன் விரைவான வளர்ச்சி காலம் முக்கியப் பங்கு வகித்தது. பட்டுப் பாதை முழுவதும் அரிசியைக் கொண்டு சென்ற வணிகர்களின் உதவியுடன் சம்பா அரிசி பரவியது.

## மேலும் காண்க
* சம்பா அரிசி
* சம்பா பருவம்
* சம்பா சாகுபடி
* விரைவில் விளையும் நெல்
* [உலகின் மிகவும் மேம்பட்ட சமூகம்-சீனாவின் [சொங் அரசமரபு|சோங் வம்ச] ஆட்சியின் போது தொழில்நுட்ப முன்னேற்றங்கள்- நெல் சாகுபடி - (ஆங்கிலம்)]

## சான்றுகள்

பகுப்பு:நெல்
பகுப்பு:நெல் வகைகள்
விரைவில் விளையும் நெல்

**விரைவில் விளையும் நெல்** *(Fast-ripening rice)* என்பது; மற்ற நெல் வகைகளை விட வேகமாக முதிர்ச்சியடையும் ஒரு வகை நெல் ஆகும். இது அதிக மற்றும் குறைந்த வெப்பநிலை, வெள்ளம், வறட்சி மற்றும் உப்புத்தன்மை போன்ற உயிரற்ற காரணிகளையும் தாங்கி வளரக்கூடியது. விரைவில் விளையக்கூடிய இந்த நெல் வகை சொங் வம்ச ஆட்சிக்காலத்தில் சீனாவில் கண்டுபிடிக்கப்பட்டது.

## வரலாறு
சீனாவின் சாங் வம்ச ஆட்சிக்காலத்தில் நெல் சாகுபடியில் ஏற்பட்ட புதிய முன்னேற்றங்களான, புதிய நெல் இரகங்கள் மற்றும் நீர் கட்டுப்பாடு மற்றும் நீர்ப்பாசனத்திற்கான மேம்பட்ட முறைகள் போன்றவை நெல் விளைச்சலை வெகுவாக அதிகரித்தன. ஆசு துணை இனத்தைச் சேர்ந்ததும், சாதாரண நெல்லை விட வேகமாக முதிர்ச்சியடையக்கூடியதுமான சம்பா நெல், இந்தக் காலத்தில்தான் தோன்றியது.  உழவர்களால் ஒரே நிலத்தில் ஆண்டுக்கு இரண்டு அல்லது மூன்று முறை பயிர்களைப் பயிரிட முடிந்தது. இதன் விளைவாக, அதிக உணவு கிடைத்ததுடன், சீன மக்கள் தொகையும் அதிகரித்தது. சம்பா அரிசி உணவு மற்றும் மதுபானங்களைப் பாதுகாக்கவும் பயன்படுத்தப்பட்டது.

## மேலும் காண்க
* சம்பா நெல்

## சான்றுகள்

பகுப்பு:நெல்
பகுப்பு:நெல் வகைகள்
சாமவரம்

**சாமவரம்** *(Chamavaram)* என்பது இந்தியாவின் தென் மாநிலமான ஆந்திரப்பிரதேசத்தின் காக்கிநாடா மாவட்டத்திலுள்ள ஒரு கிராமமாகும். இது துனி மண்டலத்தின் கீழ் உள்ள ஒரு நிருவாகப் பகுதியாகும்.

## புவியியல்
சாமவரம், துனிக்கு மேற்கே 12 கி.மீ தொலைவில் அமைந்துள்ளது.

## மக்கள் தொகை
2011 ஆம் ஆண்டு இந்திய மக்கள் தொகை கணக்கெடுப்பின்படி, இந்தக் கிராமத்தின் மொத்த மக்கள் தொகை 2,539 இருந்தது. அதில் ஆண்கள் 1,271, பெண்கள் 1,268 ஆவர். குழந்தைகள் 277 ஆக இருந்தனர். சராசரி கல்வியறிவு விகிதம் 54.82% ஆக உள்ளது, இது தேசிய சராசரியான 73.% ஐ விட கணிசமாகக் குறைவு.

## மேற்கோள்கள்

பகுப்பு:காக்கிநாடா மாவட்டத்திலுள்ள கிராமங்கள்
கோமன்

**கோமன்** (*Ghoman*, also spelt as *Ghuman*), இந்தியாவின் பஞ்சாப் மாநிலம், குர்தாஸ்பூர் மாவட்டம், சிறீ ஹர்கோவிந்தப்பூர் வருவாய் வட்டத்தில் உள்ள கிராமம் ஆகும். இக்கிராமத்தில் உள்ள *தபியானா சாகிப்* குருத்துவாரில்  நாமதேவருக்கு தனிச்சன்னதி உள்ளது. இக்கிராமம் குர்தாஸ்பூருக்கு தெற்கே 44 கிலோமீட்டர் தொலைவிலும்; குர்தாஸ்பூருக்கு மேற்கே 10 கிலோமீட்டர் தொலைவிலும் அமைந்துள்ளது. தற்போது இக்கிராமம் இராதா சுவாமி சத்சங்கத்தவர்களால் பிரபலமாகியுள்ளது. 

## நாமதேவர் சன்னதி

மகாராட்டிராவைச் சேர்ந்த நாமதேவர் கோமன் கிராமத்தில் 20 ஆண்டுகள் வாழ்ந்தார்.  ஜாட் சமூக சீக்கியர்கள் நாமதேவர் நினைவாக, கோமன் கிராமத்தில் உள்ள *தபியானா சாகிப்* குருத்துவாரில் ஒரு தனிச்சன்னதி கட்டி வழிபட்டனர்.

## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி 1244 குடியிருப்புகள்  கொண்ட  கோமன் கிராமத்தின்  மக்கள் தொகை  6601 ஆகும். அதில் 3439  ஆண்கள் மற்றும் 3162 பெண்கள் உள்ளனர்.  மக்கள் தொகையில் 6 வயதிற்குட்பட்ட குழந்தைகள் 11.12 % வீதம் உள்ளனர்.  பாலின விகிதம் 1000 ஆண்களுக்கு 902 பெண்கள் வீதம் உள்ளனர். சராசரி எழுத்தறிவு 80.02%  ஆக  உள்ளது.இக்கிராமத்தில் சீக்கியர்கள் பெரும்பான்மையாக உள்ளனர்.
## மேற்கோள்கள்

பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும்
பகுப்பு:குர்தாஸ்பூர் மாவட்டம்
சலாலாபாத் சட்டமன்றத் தொகுதி

**சலாலாபாத் சட்டமன்றத் தொகுதி** *(Jalalabad Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது ஷாஜகான்பூர் மாவட்டத்தில் அமைந்துள்ளது. சலாலாபாத், சாஜகான்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியல் சாதியை சேர்ந்த வேட்பாளர்களுக்காக ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
தொகைச்சொல் (10 பொருள்)

நிகண்டு நூல்கள் தொகையகராதி என்னும் தலைப்பில் தொகைச்சொற்கள் பலவற்றைச் சுட்டி அவற்றை விரித்துக் காட்டியுள்ளன. அவற்றில் சேந்தன் திவாகரம், சூடாமணி நிகண்டு  ஆகியவற்றறில் பத்து பொருள்களைக் குறிக்கும் தொகைச்சொல் இங்கு விளக்கப்படுகிறது. 
## 1

## 4

## மேற்கோள்

பகுப்பு:சொல்விளக்கம்
பகுப்பு:தமிழியல்
இராதா சுவாமி சத்சங்கம்

**இராதா சுவாமி சத்சங்கம்** என்பது இந்திய பஞ்சாப் மாநிலத்தில் வாழும் சீக்கியர்கள் மற்றும் இந்துக்கள் பின்பற்றும் ஒரு சமயப் பிரிவாகும். இப்பிரிவு 1861ஆம் ஆண்டில் ஆக்ராவைச் சேர்ந்த *சிவ தயாள் சாகிப்* என்பவரால் நிறுவப்பட்டது. இப்பிரிவினர் கடவுளின் நாமத்தை (பெயர்)  மீண்டும் மீண்டும் உச்சரிப்பதன் மூலம் மட்டுமே மனிதர்கள் தங்கள் மிக உயர்ந்த ஆன்மீகத்தை முழுமையாக்க முடியும் என்று அவர் நம்பினார். *இராதா சுவாமி* என்ற சொல், ஆன்மா கடவுளுடன் இணைவதையும், கடவுளின் பெயரையும், கடவுளிடமிருந்து வெளிப்படும் உள்முகமாகக் கேட்கப்படும் ஒலியையும் குறிக்கிறது. *உண்மையான மக்களின் சங்கம்* எனப்படும் இந்த சத்சங்கத்திற்கு மிகுந்த முக்கியத்துவம் அளிக்கப்படுகிறது.

## பிரிவுகள்
சிவ தயாள் சாகிப்பின் மறைவுக்குப் பிறகு  இராதா சுவாமி சத்சங்கம் இரண்டு பிரிவுகளாகப் பிரிந்தது. இதன் முக்கியப் பிரிவு ஆக்ராவிலேயே நீடித்தது. மற்றொரு பிரிவு, சிவ தயாள் சாகிப்பின் சீக்கியச் சீடரான *ஜெய்மல் சிங்* என்பவரால் 1891ஆம் ஆண்டில் அமிர்தசரஸ் நகரத்தின் அருகே பியாஸ் ஆற்றின் கரையில் உள்ள பியாஸ் நகரத்தில் தொடங்கப்பட்டது. எனவே இக்குழுவின் உறுப்பினர்களை *பியாஸ் இராதா சுவாமிகள்* என்று அழைக்கப்படுகின்றனர். ஏனெனில் இவர்களின் தலைமையகம் பியாஸ் நகரத்தில்  அமைந்துள்ளது. அதன் தற்போதைய ஆன்மீகத் தலைவர் *பாபா குரிந்தர் சிங் ஜி தில்லான்* ஆவார்

## போதனைகள்
பியாஸ் இராதா சுவாமி சத்சங்கத்தின் போதனைகளின் சாராம்சம், ஆன்மாவை அதன் தெய்வீக மூலத்திற்குத் திரும்ப வழிநடத்த ஒரு உயிருள்ள ஆன்மீக குரு அல்லது சத்குருவின் தேவை என்ற கொள்கையை அடிப்படையாகக் கொண்டது.
## இதனையும் காண்க
* நாம்தாரிகள்
* உதாசிகள்
* பியாஸ் நகரம்
## மேற்கோள்கள்

பகுப்பு:இந்திய மெய்யியல்
பகுப்பு:சீக்கியம்
பகுப்பு:இந்து சமயப் பிரிவுகள்
கமல்பூர், ரூப்நகர் மாவட்டம்

**கமல்பூர்** (*Kamalpur*) என்பது இந்தியாவின் பஞ்சாப் மாநிலத்திலுள்ள ரூப்நகர் மாவட்டத்தில் அமைந்துள்ள ஒரு கிராமமாகும். சாம்கௌர் சாகிப் தாலுக்காவில் இக்கிராமம் உள்ளது.. 

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, கமல்பூர் கிராமத்தில் மொத்தம் 118 குடும்பங்கள் வசித்தன. கமல்பூரின் மொத்த மக்கள் தொகை 593 ஆகும், இதில் 314 பேர் ஆண்கள் மற்றும் 279 பேர் பெண்கள். கமல்பூரின் சராசரி பாலின விகிதம் 889 ஆகும்.

கமல்பூர் கிராமத்தில் 0-6 வயதுக்குட்பட்ட குழந்தைகளின் மக்கள் தொகை 65 ஆகும். இது கிராமத்தின் மொத்த மக்கள் தொகையில் 11% ஆகும். 0-6 வயதுக்குட்பட்ட குழந்தைகளில் 40 பேர் ஆண் குழந்தைகளும், 25 பேர் பெண் குழந்தைகளும் இருந்தனர். 2011 மக்கள் தொகை கணக்கெடுப்பின்படி, கமல்பூரின் குழந்தை பாலின விகிதம் 625 ஆகும். இது கமல்பூர் கிராமத்தின் சராசரி பாலின விகிதத்தை (889) விடக் குறைவாகும்.

கிராமத்தின் எழுத்தறிவு விகிதம் 88.3% ஆகும். ரூப்நகர் மாவட்டத்தின் 73.4% என்ற எழுத்தறிவு விகிதத்துடன் ஒப்பிடும்போது, ​​கமல்பூர் கிராமம் அதிக எழுத்தறிவு விகிதத்தைக் கொண்டுள்ளது.  ஆண்களின் எழுத்தறிவு விகிதம் 94.89% ஆகவும் பெண்களின் எழுத்தறிவு விகிதம் 81.1% ஆகவும் இருந்தது. 

## மேற்கோள்கள்

பகுப்பு:பஞ்சாப் மாநிலத்திலுள்ள கிராமங்கள்
பகுப்பு:ரூப்நகர் மாவட்டம்
கபல்வாலா

**கபல்வாலா** (*Kabalwala*) என்பது இந்தியாவின் பஞ்சாப் மாநிலத்திலுள்ள பரித்கோட்டு மாவட்டத்தில் அமைந்துள்ள ஒரு கிராமமாகும். பரித்கோட்டு தாலுக்காவில் இக்கிராமம் உள்ளது.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, கபல்வாலா கிராமத்தில் மொத்தம் 275 குடும்பங்கள் வசித்தன. கபல்வாலாவின் மொத்த மக்கள் தொகை 1444 ஆகும். இதில் 766 பேர் ஆண்கள் மற்றும் 678 பேர் பெண்கள். 

கபல்வாலா கிராமத்தில் 0-6 வயதுக்குட்பட்ட குழந்தைகளின் மக்கள் தொகை 185 ஆகும். இது கிராமத்தின் மொத்த மக்கள் தொகையில் 12.81% ஆகும். கபல்வாலா கிராமத்தின் சராசரி பாலின விகிதம் 885 ஆகும், இது பஞ்சாப் மாநிலத்தின் சராசரியான 895-என்பதை விடக் குறைவாகும். மக்கள் தொகை கணக்கெடுப்பின்படி கபல்வாலாவின் குழந்தை பாலின விகிதம் 888 ஆகும், இது பஞ்சாபின் சராசரியான 846-என்பதை விட அதிகமாகும்.

பஞ்சாபுடன் ஒப்பிடும்போது கபல்வாலா கிராமத்தில் எழுத்தறிவு விகிதம் குறைவாக உள்ளது. 2011-ஆம் ஆண்டில், பஞ்சாபின் எழுத்தறிவு விகிதம் 75.84% ஆக இருந்தபோது, ​​கபல்வாலா கிராமத்தின் எழுத்தறிவு விகிதம் 64.02% ஆக இருந்தது. கபல்வாலாவில் ஆண்களின் எழுத்தறிவு விகிதம் 68.86% ஆகவும், பெண்களின் எழுத்தறிவு விகிதம் 58.54% ஆகவும் இருந்தது.

## மேற்கோள்கள்

பகுப்பு:பஞ்சாப் மாநிலத்திலுள்ள கிராமங்கள்
பகுப்பு:பரித்கோட் மாவட்டம்
தைனோபியம்

**தைனோபியம்** (*Dinopium*) என்பது மரங்கொத்திகள் குடும்பமான பிக்கிடே உள்ள பறவைகளின் பேரினமாகும். இந்த பேரினத்தின் சிற்றினங்கள் தெற்கு மற்றும் தென்கிழக்கு ஆசியாவில் காணப்படுகின்றன.

இந்த பேரினம் 1814ஆம் ஆண்டில் பிரெஞ்சு பன்முக அறிஞர் கான்சுடன்டைன் சாமுவேல் இரபினெசுகுவால் பொதுவான பொன்முதுகு மரங்கொத்திkகு (*தைனோபியம் ஜாவனென்சே*) இடமளிக்க அறிமுகப்படுத்தப்பட்டது. இந்த பெயர் "வலிமையானது" அல்லது "பெரியது" என்று பொருள்படும். பழமையான கிரேக்க டெய்னோசு () மற்றும் "தோற்றம்" என்று பொருளாற்றும் ஓப்சு/ஓபோசு (*ōps/ōpos)* ஆகியவற்றை ஒருங்கிணைக்கிறது.

2017ஆம் ஆண்டில் வெளியிடப்பட்ட மரங்கொத்திகள் குடும்பமான பிக்கிடேயின் ஒரு பெரிய தொகுதி பிறப்பு ஆய்வில் இந்த பேரினம் பாராபைலெடிக் என்று கண்டறியப்பட்டது. ஆலிவ்-முதுகு மரங்கொத்திகள் (*தைனோபியம் ராப்லெசி*) *தைனோபியத்தின்* பிற சிற்றினங்களை விட வெளிர்-தலை மரங்கொத்திகளுடன் (*ஜெசினுலசு கிராண்டியா*) மிகவும் நெருக்கமாக தொடர்புடையது.

## சிற்றினங்கள்
தற்போது உருவாக்கப்பட்டுள்ள இந்த பேரினத்தில் பின்வரும் 5 சிற்றினங்கள் உள்ளன.

## மேற்கோள்கள்

பகுப்பு:பறவைப் பேரினங்கள்
பகுப்பு:மரங்கொத்திகள்
டி. கரிச்சா கவுடர்

**டி. கரிச்சா கவுடர்** (*T. Karchan Gowdar*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் நீலகிரி மாவட்டம் பாலச்சோலைப் பகுதியினைச் சேர்ந்தவர். அரவங்காடு மாவட்ட கழக உயர்நிலை பள்ளியில் பள்ளி இறுதிக் கல்வியில் தேர்ச்சிப் பெற்றுள்ள கரிச்சா கவுடர் இந்திய தேசிய காங்கிரசு கட்சியினைச் சார்ந்தவர். இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் உதகமண்டலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1962

## மேற்கோள்கள்

பகுப்பு:1925 பிறப்புகள்
பகுப்பு: தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
வளிமண்டல ஈரங்காட்டி

**வளிமண்டல ஈரங்காட்டி (Hydroscope)** என்பது தண்ணீருடன் தொடர்புடைய பல்வேறு கருவிகளை குறிக்கும் பொதுப்பெயர்:

• ஒரு வகை வளிமண்டல ஈரங்காட்டி என்பது நீர்மட்டத்தின் கீழ் உள்ள பொருட்களைப் பார்வையிட பயன்படுத்தப்படும் கருவியாகும். இது பல வில்லைகள் பொருத்தப்பட்ட நீண்ட குழாயைக் கொண்டது. அந்த வில்லைகள் மூலம் நீரின் அடியில் உள்ள பொருட்களின் பிரதிபலிப்பு, அதை எடுத்துச் செல்லும் கப்பலின் மேற்பரப்பில் உள்ள திரையில் காட்டப்படும். இத்தகைய கருவிகள், திரையை தாங்கும் பெரிய ரப்பர் குழாயுடன் தயாரிக்கப்படுகின்றன மற்றும் பாதுகாப்பிற்காக அக்ரிலிக் குவியலால் மூடப்படுகின்றன.

• இன்னொரு வகை வளிமண்டல ஈரங்காட்டி  மேற்பரப்பு அணுக்காந்த அதிர்வு தொழில்நுட்பத்தை பயன்படுத்தி, நிலத்தடியில் உள்ள நீரை கண்டறிகிறது.

• கி.பி. 402 ஆம் ஆண்டில் ஹைபாடியாக்கு சினேசியஸ் எழுதிய 15வது கடிதத்தில் குறிப்பிடப்பட்ட ஒரு கருவி (அதிகமாக இது ஹைட்ரோமீட்டராக இருக்கலாம்). இத்தகைய கருவிகள் குறித்த குறிப்புகள் நான்காம் நூற்றாண்டிலிருந்தே காணப்படுகின்றன.

• மற்றொரு பண்டைய கிரேக்க கருவி: நீர்கடிகாரம் அல்லது கிளெப்சிட்ரா.

## ஆதாரங்கள் மற்றும் குறிப்புகள்

பகுப்பு:ஒளியியல் கருவிகள்
மணி சிங் வாலா

**மணி சிங் வாலா** (*Mani Singh Wala*) என்பது இந்தியாவின் பஞ்சாப் மாநிலத்திலுள்ள பரித்கோட்டு மாவட்டத்தில் அமைந்துள்ள ஒரு கிராமமாகும். பரித்கோட்டு தாலுக்காவில் இக்கிராமம் உள்ளது. கிராமத்தின் மொத்த புவியியல் பரப்பளவு சுமார் 553 எக்டேர்களாகும். மணி சிங் வாலாவின் அஞ்சல் குறியீட்டு எண் 151212 ஆகும்.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, மணி சிங் வாலா கிராமத்தில் மொத்தம் 494 குடும்பங்கள் வசித்தன. மணி சிங் வாலாவின் மொத்த மக்கள் தொகை 2529 ஆகும். இதில் 1335 பேர் ஆண்கள் மற்றும் 1194 பேர் பெண்கள் ஆவர் .

மணி சிங்வாலா கிராமத்தில் 0-6 வயதுக்குட்பட்ட குழந்தைகளின் மக்கள் தொகை 317 ஆகும். இது கிராமத்தின் மொத்த மக்கள் தொகையில் 12.53% ஆகும். மணி சிங் வாலா கிராமத்தின் சராசரி பாலின விகிதம் 894 ஆகும். இது பஞ்சாப் மாநிலத்தின் சராசரியான 895-என்பதை விடக் குறைவாகும். மக்கள் தொகை கணக்கெடுப்பின்படி மணி சிங் வாலாவின் குழந்தை பாலின விகிதம் 933 ஆகும். இது பஞ்சாபின் சராசரியான 846-என்பதை விட அதிகமாகும்.

பஞ்சாப்புடன் ஒப்பிடும்போது மணி சிங் வாலா கிராமத்தில் எழுத்தறிவு விகிதம் குறைவாக உள்ளது. 2011-ஆம் ஆண்டில், பஞ்சாபின் எழுத்தறிவு விகிதம் 75.84% ஆக இருந்தபோது. மணி சிங் வாலா கிராமத்தின் எழுத்தறிவு விகிதம் 61.30% ஆக இருந்தது. மணி சிங் வாலா ஆண்களின் எழுத்தறிவு விகிதம் 65.16% ஆகவும், பெண்களின் எழுத்தறிவு விகிதம் 56.96% ஆகவும் இருந்தது.
## மேற்கோள்கள்

பகுப்பு:பஞ்சாப் மாநிலத்திலுள்ள கிராமங்கள்
பகுப்பு:பரித்கோட் மாவட்டம்
கலாமரியா செராமென்சிசு

**கலாமரியா செராமென்சிசு** (*Calamaria ceramensis*) எனும் நாணல் பாம்பு, *கொலுப்ரிடே* குடும்பத்தில் *கலாமரியா* பேரினத்தினைச் சேர்ந்த ஒரு பாம்பு இனமாகும். இது இந்தோனேசியாவில் காணப்படுகிறது.

## மேற்கோள்கள்

பகுப்பு:இந்தோனேசிய உயிரினங்கள்
பகுப்பு:கலாமரியா
கலாமரியா ஜியாலென்சிசு

**கலாமரியா ஜியாலென்சிசு** (*Calamaria gialaiensis*) எனும் ஜியா லெய் நாணல் பாம்பு, *கொலுப்ரிடே* குடும்பத்தில் *கலாமரியா* பேரினத்தினைச் சேர்ந்த ஒரு பாம்பு இனமாகும். இது வியட்நாமில் காணப்படுகிறது.

## மேற்கோள்கள்

பகுப்பு:வியட்நாமிய உயிரினங்கள்
பகுப்பு:கலாமரியா
கலாமரியா கிரேசிலிம்மா

**கலாமரியா கிரேசிலிம்மா** (*Calamaria gracillima*) எனும் மெலிந்த நாணல் பாம்பு, *கொலுப்ரிடே* குடும்பத்தில் *கலாமரியா* பேரினத்தினைச் சேர்ந்த ஒரு பாம்பு இனமாகும். இது மலேசியாவில் காணப்படுகிறது.

## மேற்கோள்கள்

பகுப்பு:மலேசிய உயிரினங்கள்
பகுப்பு:கலாமரியா
கலாமரியா ஜோலென்சிசு

**கலாமரியா ஜோலென்சிசு** (*Calamaria joloensis*) எனும் வெண்வயிற்று நாணல் பாம்பு, *கொலுப்ரிடே* குடும்பத்தில் *கலாமரியா* பேரினத்தினைச் சேர்ந்த ஒரு பாம்பு இனமாகும். இது பிலிப்பீன்சில் காணப்படுகிறது.

## மேற்கோள்கள்

பகுப்பு:பிலிப்பீனிய உயிரினங்கள்
பகுப்பு:கலாமரியா
அ. செளந்திரபாண்டியன்

**அ. செளந்திரபாண்டியன்** (*A. Soundarapandian*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் நீலகிரி மாவட்டம் குன்னூர்  பகுதியினைச் சேர்ந்தவர். இளங்கலை, இளநிலைச் சட்டப் படிப்புகளை முடித்துள்ள செளந்திரபாண்டியன் திராவிட முன்னேற்றக் கழக கட்சியினைச் சார்ந்தவர். இவர், 2006ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் குன்னூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2006

## மேற்கோள்கள்

பகுப்பு:1968 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
தகட்டூர் சுப்பிரமணியக்காடு

**தகட்டூர் சுப்பிரமணியக்காடு** (*Thagattur Subramanyakadu*) இந்தியாவின் தமிழ்நாடு மாநிலத்திலுள்ள நாகப்பட்டினம் மாவட்டத்தில் அமைந்துள்ள ஒரு கிராமமாகும்.  வேதாரண்யத்திலிருந்து வடமேற்கே சுமார் 10 மைல் (16 கி.மீ.) தொலைவில் இக்கிராமம் அமைந்துள்ளது.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, தகட்டூர் சுப்பிரமணியக்காடு கிராமத்தில் மொத்தம் 825 குடும்பங்கள் வசித்தன. இக்கிராமத்தின் மொத்த மக்கள் தொகை 2768 ஆகும். இதில் 1345 பேர் ஆண்கள் மற்றும் 1423 பேர் பெண்கள் ஆவர்.

தகட்டூர் சுப்பிரமணியக்காடு கிராமத்தில் 0-6 வயதுக்குட்பட்ட குழந்தைகளின் மக்கள் தொகை 242 ஆகும். இது கிராமத்தின் மொத்த மக்கள் தொகையில் 8.74% ஆகும். கிராமத்தின் சராசரி பாலின விகிதம் 1058 ஆகும். இது தமிழ்நாட்டின் சராசரியான 996-என்பதை விடக் அதிகமாகும். மக்கள் தொகை கணக்கெடுப்பின்படி இங்கு குழந்தை பாலின விகிதம் 1017 ஆகும். இது மாநிலத்தின்  சராசரியான 943-என்பதை விட அதிகமாகும்.

தகட்டூர் சுப்பிரமணியக்காடு கிராமத்தில் எழுத்தறிவு விகிதம் தமிழ்நாட்டை விடக் குறைவாக உள்ளது. 2011 ஆம் ஆண்டில், தகட்டூர் சுப்பிரமணியக்காடு கிராமத்தின் எழுத்தறிவு விகிதம் 77.55% ஆக இருந்தது. தமிழ்நாட்டின் 80.09% உடன் ஒப்பிடும்போது இது குறைவாகும். தகட்டூர் சுப்பிரமணியக்காட்டில் ஆண்களின் எழுத்தறிவு விகிதம் 86.37% ஆகவும், பெண்களின் எழுத்தறிவு விகிதம் 69.25% ஆகவும் இருந்தது.
 
## மேற்கோள்கள்

பகுப்பு:நாகப்பட்டினம் மாவட்டத்திலுள்ள ஊர்களும் நகரங்களும்
தொகைச்சொல் (18 பொருள்)

நிகண்டு நூல்கள் தொகையகராதி என்னும் தலைப்பில் தொகைச்சொற்கள் பலவற்றைச் சுட்டி அவற்றை விரித்துக் காட்டியுள்ளன. அவற்றில் சேந்தன் திவாகரம், சூடாமணி நிகண்டு  ஆகியவற்றறில் பதினெட்டு பொருள்களைக் குறிக்கும் தொகைச்சொல் இங்கு விளக்கப்படுகிறது. 
## அட்டவணை

## 4

## 7

## மேற்கோள்

பகுப்பு:சொல்விளக்கம்
பகுப்பு:தமிழியல்
கலாமரியா செப்டெந்திரியோனாலிசு

**கலாமரியா செப்டெந்திரியோனாலிசு** (*Calamaria septentrionalis*) எனும் ஆங்காங்கு குள்ள நாணல் பாம்பு, *கொலுப்ரிடே* குடும்பத்தில் *கலாமரியா* பேரினத்தினைச் சேர்ந்த ஒரு பாம்பு இனமாகும். இது சீனாவிலும் வியட்நாமிலும் காணப்படுகிறது.

## மேற்கோள்கள்

*

பகுப்பு:இந்தோனேசிய உயிரினங்கள்
பகுப்பு:கலாமரியா
துப்ராச்சு அரிசி

**துப்ராச்சு அரிசி** *(Dubraj rice)* என்பது; ஒரு வகை பாரம்பரிய அரிசி. இது நறுமணம் மிக்க, குட்டையான அல்லது நடுத்தர நீளமுள்ள தானியங்களைக் கொண்ட அரிசி (நெல்) ஆகும். இது மிதமான அமைலோசு (மாவுச்சத்து) மற்றும் ஊன்பசையாக்கல்  வெப்பநிலையைக் கொண்ட ஒரு பாரம்பரிய இந்தியப் பயிர் வகையாகும். இது மத்தியப் பிரதேசம் மற்றும் சத்தீசுகர் மாநிலங்களில், குறிப்பாக பிலாசுபூரில், மிகவும் பொதுவாகக் காணப்படுகிறது. 

## சான்றுகள்

பகுப்பு:நெல்
பகுப்பு:நெல் வகைகள்
மணிப்பூர் கருப்பு அரிசி

**மணிப்பூர் கருப்பு அரிசி** *(Chak-Hao black rice)* என்பது; மணம் மிக்க, பசைத்தன்மை கொண்ட, பெரிய தானியங்களைக் கொண்ட ஒரு கருப்பு அரிசி (நெல்) வகையாகும். இது முக்கியமாக இந்தியாவின் மணிப்பூர் மற்றும் நாகாலாந்து மாநிலங்களில் பயிரிடப்படுகிறது. இது மணிப்பூரின் இம்பால் கிழக்கு, இம்பால் மேற்கு, பிஷ்ணுபூர், தவுபல் போன்ற மாவட்டங்களிலும், நாகாலாந்தின் பெரென் மாவட்டத்திலும் பொதுவாகவும் பரவலாகவும் பயிரிடப்படும் ஒரு நெல் பயிராகும். சக்-ஆவ், சக்ஆவ் அல்லது சக் ஆவ் அமுபி என்பவை ஒரே பெயரின் வெவ்வேறு வடிவங்களாகும். இது மணிப்பூரின் கருப்பு அரிசி அல்லது மணிப்பூர் கருப்பு அரிசி என்று புகழ்வுடன் அழைக்கப்படுகிறது.

அதன் புவிசார் குறியீடு அடையாளத்தின் கீழ், இது "சக்-ஹாவ்" "Chak-Hao" என்று குறிப்பிடப்படுகிறது.

## பெயர் மரபு
சக் - ஆவோ, இது உள்ளூர் மாநில மொழியான மணிப்புரியம் (மெய்தி) மொழியில் "சுவையான அரிசி" என நேரடிப் பொருள்கொள்ளப்படுகிறது; இதில் "சக்" (Chak) என்றால் "அரிசி" என்றும், "ஆவோபா" (Ahaoba) என்ற சொல்லுக்கு "சுவையானது" என்றும் பொருள்.

## வகைகள்
மணிப்பூரின் நறுமண அரிசி வகைகள், தானியத்தின் நிறத்தின் அடிப்படையில் உழவர்களால் நான்கு வகைகளாகப் பிரிக்கப்படுகின்றன: சக் ஆவ் அமுபி (கருப்பு), சக் ஆவ் பொய்ரைட்டன் (ஊதா), சக் ஆவ் அங்கங்பா (சிவப்பு), மற்றும் சக் ஆவ் அங்குபா (வெள்ளை).

## விளக்கம்
கருப்பு அரிசி நறுமணமுள்ளதாகவும், பசையற்றதாகவும், சமைத்த பிறகு ஒட்டும் தன்மையுடனும் மென்மையாகவும் இருக்கும். சமைத்த பிறகு இது ஊதா நிறத்தில் இருக்கும். இது எந்தவொரு வேளாண் இரசாயனங்களும் பயன்படுத்தப்படாமல் பயிரிடப்படுகிறது. சக் ஆவ் பாயசம் தயாரிக்கும் போது, ​​இது சடங்கு நோக்கங்களுக்காகவும் சிறப்பு நிகழ்வுகளுக்காகவும் பயன்படுத்தப்படுகிறது. இதில் நார்ச்சத்து நிறைந்த உமி அடுக்கு மற்றும் அதிக முதிர்வடையாத கச்சா நார்ச்சத்து உள்ளடக்கம் இருப்பதால், இது சமைப்பதற்கு 40 - 45 நிமிடங்கள் ஆகும்.

## புவிசார் குறியீடு
இது இந்திய நடுவண் அரசின் புவிசார் குறியீடுகள்  பதிவகத்திடமிருந்து, ஏப்ரல் 20,  2020 அன்று புவியியல் குறியீடு (GI) தகுதி முத்திரையைப் பெற்றதுடன், இது திசம்பர் 25,  2027 வரை செல்லுபடியாகும்.

இம்பாலைச் சேர்ந்த சாக்-ஆவ் (கருப்பு அரிசி) உற்பத்தியாளர்கள் கூட்டமைப்பு, சாக்-ஆவ் அரிசிக்கு புவியியல் குறியீடு பதிவு செய்ய முன்மொழிந்தது. டிசம்பர் 2017 இல் விண்ணப்பம் தாக்கல் செய்யப்பட்ட பிறகு, 2020 இல் சென்னையில் உள்ள புவியியல் குறியீடு பதிவகம் இந்த அரிசிக்கு புவியியல் குறியீட்டை வழங்கியது. இதன் மூலம், "சாக்-ஆவ்" என்ற பெயர் அந்தப் பகுதியில் விளையும் அரிசிக்கு மட்டுமே சிறப்பு வாய்ந்ததாக ஆனது. இதன்மூலம், இது மணிப்பூர் மற்றும் நாகாலாந்தின் முதல் அரிசி வகையாக ஆனது. மேலும், இது புவியியல் குறியீட்டைப் பெற்ற மணிப்பூரின் 5 வது பொருளாகவும், நாகாலாந்தின் 4 வது பொருளாகவும் திகழ்கிறது.

புவியியல் குறியீடு (GI tag) இந்த அரிசியை சட்டவிரோத விற்பனை மற்றும் சந்தைப்படுத்துதலில் இருந்து பாதுகாக்கிறது, மேலும் இதற்கு சட்டப்பூர்வ பாதுகாப்பையும் ஒரு தனித்துவமான அடையாளத்தையும் வழங்குகிறது.

## சான்றுகள்

பகுப்பு:நெல்
பகுப்பு:நெல் வகைகள்
ஜோப் மைச்சில்

**ஜோப் மைச்சில்** (*Job Maichil*) என்பவர் சங்கனாச்சேரி சட்டமன்றத் தொகுதியைப் பிரதிநிதித்துவப்படுத்தும் ஓர் இந்திய அரசியல்வாதியும், கேரள சட்டமன்ற உறுப்பினரும் ஆவார். 2021ஆம் ஆண்டு நடைபெற்ற சட்டமன்றத் தேர்தலில் இந்திய தேசிய காங்கிரசு வேட்பாளராகப் போட்டியிட்டு மைச்சில் வெற்றி பெற்றார்.

## மேற்கோள்கள்

பகுப்பு:கேரள சட்டமன்ற உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
கிளாந்தான் மாநிலத் தேர்தல் 2023

**கிளாந்தான் மாநிலத் தேர்தல் 2023** (மலாய்: *Pilihan raya negeri Kelantan 2023*; ஆங்கிலம்: *2023 Kelantan state election*) என்பது மலேசியாவின் கிளாந்தான் மாநிலத்தில் 15-ஆவது முறையாக 12 ஆகத்து 2023 அன்று நடைபெற் கிளாந்தான் மாநிலச் சட்டமன்றத் தேர்தலைக் குறிப்பிடுவதாகும். இந்தத் தேர்தல் 15-ஆவது கிளாந்தான் மாநிலச் சட்டமன்றத்தின் 45 உறுப்பினர்களைத் தேர்ந்தெடுப்பதற்காக நடைபெற்றது.

அக்டோபர் 10, 2022 அன்று மலேசிய மக்களவையுடன் ஒரே நேரத்தில் கலைக்கப்படாத மாநிலங்களில் கிளாந்தான் மாநிலமும் ஒன்றாகும். இது பெரிக்காத்தான் நேசனல் கட்சியால் அக்டோபர் 13, 2022 அன்று முடிவு செய்யப்பட்டது.

மலேசிய இசுலாமிய கட்சி (PAS) தலைமையிலான ஆளும் பெரிக்காத்தான் நேசனல் (PN) கூட்டணி, கிளாந்தான் மாநிலத்தின் மொத்த 45 இடங்களில் 43 இடங்களை வென்று, கிளாந்தான் மாநிலச் சட்டமன்றத்தில் அறுதிப் பெரும்பான்மையைப் பெற்றது. பாரிசான் நேசனல் (**BN**) - பாக்காத்தான் அரப்பான் (**PH**) கூட்டணி மீதமுள்ள 2 இடங்களை வென்றது. அதில் பாக்காத்தான் அரப்பான் ஓர் இடத்தையும்; பாரிசான் நேசனல் ஓர் இடத்தையும் பெற்றன. 

1978 ஆம் ஆண்டு சூலை மாதம் பொதுத் தேர்தல் தேதிக்கு மாறாக, அந்த ஆண்டு மார்ச் மாதத்தில் கிளாந்தான் அதன் தேர்தலை நடத்தியதில் இருந்து, தேசிய பொதுத் தேர்தலுடன் ஒரே நேரத்தில் நடத்தப்படாத முதல் கிளாந்தான் மாநிலத் தேர்தல் இதுவே ஆகும்.

## பின்னணி
மாநிலத் தேர்தல்களுக்கு, வேட்பாளர் கட்சி எதுவாக இருந்தாலும், கிளாந்தான் மற்றும் திரங்கானு மாநிலங்களில் உள்ள அனைத்து வேட்பாளர்களும் பாஸ் சின்னம் மற்றும் பாஸ் பெயரைப் பயன்படுத்த பெரிகாத்தான் நேசனல் முடிவு செய்தது.

## தொகுதிகள்
கிளாந்தான் மாநில சட்டமன்றத்தில் உள்ள அனைத்து 45 தொகுதிகளும் தேர்தலின் போது போட்டியிடப்பட்டன.

## கலைப்பதற்கு முன் சட்டமன்ற அமைவு

## காலவரிசை
முக்கிய தேதிகள் கீழே பட்டியலிடப்பட்டுள்ளன.

## தேர்தல் முடிவுகள்

## மேற்கோள்கள்

## குறிப்புகள்

## மேலும் காண்க
* மலேசியப் பொதுத் தேர்தல், 2022
* பெர்லிஸ் மாநிலத் தேர்தல் 2022
* கெடா மாநிலத் தேர்தல் 2023
* திராங்கானு மாநிலத் தேர்தல் 2023 
* மலேசியத் தேர்தல் வட்டாரங்களின் பட்டியல்
* மலேசியத் தேர்தல் தொகுதிகள்

## வெளி இணைப்புகள்


பகுப்பு:மலேசியத் தேர்தல் தொகுதிகள்
பகுப்பு:கிளாந்தான் சட்டமன்றத் தொகுதிகள்
பகுப்பு:2023 தேர்தல்கள்
மா. சிவக்குமார்

**மா. சிவக்குமார்** (*M. Sivakumar*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் நீலகிரி மாவட்டம் கோத்தகிரி வட்டம் அச்சிலிங்டன் பகுதியினைச் சேர்ந்தவர். சிவக்குமார், 8ஆம் வகுப்பு வரை கல்வி பயின்றுள்ளார். அனைத்திந்திய அண்ணா திராவிட முன்னேற்றக் கழக கட்சியினைச் சார்ந்த இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் குன்னூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1984

## மேற்கோள்கள்

பகுப்பு:1949 பிறப்புகள்
பகுப்பு: அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
முரளி பெருநெல்லி

**முரளி ராகவன் பெருநெல்லி** (*Murali Raghavan Perunelli*)இவர் இந்திய அரசியல்வாதி ஆவார், இவர் இந்திய கம்யூனிஸ்ட் கட்சி (மார்க்சிஸ்ட்) பிரதிநிதியாக மணலூர் தொகுதியில் இருந்து கேரள சட்டமன்ற உறுப்பினராக உள்ளார். இவர் 19 சூன் 1950 அன்று திருச்சூரில் உள்ள ஊரகத்தில் பிறந்தார். இவரின் பெற்றோர் டி. ராகவன் நாயர், ஒரு சுதந்திரப் போராட்ட வீரர் மற்றும் பி. மாலதி அம்மா. இவர் இந்திய கம்யூனிஸ்ட் கட்சி (மார்க்சிஸ்ட்)
மாவட்டக் குழு, திருச்சூர் மற்றும் கேரள விவசாயி சங்கத்தின் செயற்குழுவின் செயலக உறுப்பினராக உள்ளார். இவர் அறிவியலில் இளங்கலை பட்டம் பெற்றவர் மற்றும் ஒரு விவசாய நிபுணர். முன்பு கே.எல்.ஏ. 2006 இல், இவர் ஸ்ரீமதி மல்லிகாவை மணந்தார், இவர்களுக்கு ஒரு மகள் உள்ளார்.

முல்லச்சேரி கிராம பஞ்சாயத்து துணைத் தலைவராகவும், அன்னகர சேவை சங்கத் தலைவராகவும், வியூர் மத்திய சிறையின் ஆலோசனைக் குழு உறுப்பினராகவும்,ஜனநாயக இளைஞர் கூட்டமைப்பு திருச்சூர் மாவட்டக் குழு உறுப்பினராகவும், திருச்சூர் நட்டுத் தொழிலாளர் சங்கத்தின் துணைத் தலைவராகவும், CPI (M) மணலூர் பகுதிக் குழுச் செயலாளராகவும் பணியாற்றினார்.
## மேற்கோள்கள்

பகுப்பு:கேரள சட்டமன்ற உறுப்பினர்கள்
கோவூர் குஞ்சுமோன்

**கோவூர் குஞ்சுமோன்** (*Kovoor Kunjumon*)கேரளாவின் கொல்லம் மாவட்டத்தின் கீழ் உள்ள குன்னத்தூர் தொகுதியை பிரதிநிதித்துவப்படுத்தும் ஆர்எஸ்பி(எல்) கட்சியின் 15வது கேரள சட்டமன்ற உறுப்பினர் ஆவார். குன்னத்தூர் தொகுதியில் 2001 முதல் ஐந்து முறை குஞ்சுமோன் வெற்றி பெற்றுள்ளார்.
## மேற்கோள்கள்

பகுப்பு:கேரள சட்டமன்ற உறுப்பினர்கள்
இட்டாநகர் வனவிலங்கு சரணாலயம்

**இட்டாநகர் காட்டுயிர் காப்பகம்** *(Itanagar Wildlife Sanctuary)*  1968ஆம் ஆண்டு இட்டாநகர் பகுதியினைச் சுற்றியுள்ள பல்லுயிர் பெருக்கத்தைப் பாதுகாக்கும் நோக்கத்துடன் நிறுவப்பட்டது. இட்டாநகரைச் சுற்றியுள்ள காப்புக் காடுகள் சரணாலயத்தின் ஒரு பகுதியாக மாறியது. இந்த சரணாலயம் கிழக்கில் பாம் ஆறும், தெற்கில் பச்சினும், வடகிழக்கில் நியோரோச்சியும் வடக்கில் சிங்கே ஓடை புவியியல் எல்லைகளாக உள்ளது. நிலப்பரப்பு பெரும்பாலும் மலைப்பாங்கானது. சரணாலயம் நகரத்திற்கு அருகில் இருப்பதால், சுற்றுச்சூழல் கல்வியில் இது முக்கிய பங்கு வகிக்கிறது.

## தாவரங்கள்
இந்த காப்பகத்தில் உள்ள காடுகளை வெப்பமண்டல பகுதி பசுமையான பகுதி, ஈரமான பசுமையான காடுகள் என வகைப்படுத்தலாம். மூங்கில்களின் தூய திட்டுகள் இடையிடையே காணப்படுகின்றன. மிகவும் பொதுவான மூங்கில் இனங்கள், டாமா மூங்கில் காணப்படுகிறது. பிற மர இனங்களாக இங்கு கோங்கு மரம், பெர்ரி பழ மரம், மகோகனி குடும்பத்தைச் சேர்ந்த காட்டு மரம், மக்னோலியா, சிசே மரம், சின்காபின் மரம் இங்கு காணப்படுகிறது.

## விலங்கினங்கள்
இட்டாநகர் சரணாலயம் பல்லுயிர் பெருக்கத்தால் நிறைந்துள்ளது. சரணாலயத்தில் காணப்படும் விலங்குகளில் புலி, சிறுத்தை, மேகமூட்டப்பட்ட சிறுத்தை, ஆசிய யானை, காட்டெருமை, சோம்பல் கரடி, குரைக்கும் மான், பளிங்கு பூனை, மூடிய லங்கூர், மெதுவான லோரிச ஆகியவை அடங்கும். மாநில பறவையான இருவாட்சி சரணாலயத்தில் வழக்கமாக காணப்படும் காட்சியாகும். வெண்ணிறக்கை வாத்துகளும் இங்கு காணப்படுகிறது.
## சரணாலயத்திற்கு அச்சுறுத்தல்கள்
இந்த சரணாலயம் மனிதர்கள் வசிக்கும் இடமாக இருப்பதால், சட்டவிரோத வேட்டை, மீன்பிடித்தல், தீ வைப்பு, மேய்ச்சல் மற்றும் சரணாலயப் பகுதியில் ஆக்கிரமிப்பு ஆகியவற்றில் ஈடுபடும் மக்களிடமிருந்து தொடர்ச்சியான அச்சுறுத்தல் உள்ளது. உள்ளூர் அமைப்புகள் சரணாலயத்தின் ஒரு குறிப்பிட்ட பகுதியை ஆக்கிரமிப்பு காரணமாக மறு அறிவிக்கை செய்யக் கோருகின்றன.
## மேற்கோள்கள்

பகுப்பு:இந்தியாவிலுள்ள புலிகள் காப்பகங்கள்
பகுப்பு:அருணாசலப் பிரதேசத்தில் உள்ள காட்டுயிர் காப்பகங்கள்
சுஜித் விஜயன்பிள்ளை

**சுஜித் விஜயன்பிள்ளை**(*Sujith Vijayanpillai*) கேரளாவைச் சேர்ந்த இந்தியா அரசியல்வாதி ஆவார். இவர் 15வது கேரள சட்டமன்ற உறுப்பினராக தேர்ந்தெடுக்கப்பட்டார். இவர் இடது ஜனநாயக முன்னணியின் சுயேச்சை வேட்பாளராக கேரள சட்டமன்றத்தில் சாவரா தொகுதியை பிரதிநிதித்துவப்படுத்துகிறார்.

## தனிப்பட்ட வாழ்க்கை
இவர் மறைந்த முன்னாள் எம்.எல்.ஏ என்.விஜயன் பிள்ளை மற்றும் சுமா ஆகியோரின் மகன் ஆவார்.[ இவர் ஒரு மருத்துவ மருத்துவர். இவருக்கு ஸ்ரீஜித் மற்றும் ஸ்ரீலக்ஷ்மி என்ற இரண்டு உடன்பிறப்புகள் உள்ளனர்.

## தொழில்
விஜயன்பிள்ளை, இவரது மறைந்த தந்தை முன்பு பிரதிநிதித்துவப்படுத்திய சாவரா தொகுதியில் இருந்து முதல் முறையாக எம்.எல்.ஏ-வாக வெற்றி பெற்றார். அவர் 2021 கேரள சட்டப் பேரவைத் தேர்தலில் சுயேச்சையாக ஷிபு பேபி ஜானை 1,096 வாக்குகள் வித்தியாசத்தில் தோற்கடித்து வெற்றி பெற்றார்.

## மேற்கோள்கள்

பகுப்பு:கேரள சட்டமன்ற உறுப்பினர்கள்
பி. மம்மிக்குட்டி

**பி. மம்மிகுட்டி**(*P. Mammikutty*) என்பவர் இந்திய அரசியல்வாதியும் கேரள மாநில சட்டமன்ற உறுப்பினரும் ஆவார். இவர் மே 2021-ல் நடைபெற்ற கேரள மாநில சட்டமன்றத் தேர்தலில் ஷோர்னூர் தொகுதியில் போட்டியிட்டு வெற்றிபெற்று சட்டமன்ற உறுப்பினர் ஆனார். இத்தேர்தலில் இந்திய தேசிய காங்கிரசின் டி. எச். பி பெரோசு பாபுவை 36,674 வாக்குகள் வித்தியாசத்தில் தோற்கடித்தார். இவர் இந்தியப் பொதுவுடமைக் கட்சி (மார்க்சிஸ்ட்)-யின் உறுப்பினர் ஆவார். 

## தேர்தல் செயல்பாடு
### 2021

## மேற்கோள்கள்

பகுப்பு:கேரள சட்டமன்ற உறுப்பினர்கள்
கே.பிரேம்குமார்

**கே.பிரேம்குமார்** (*K. Premkumar*)  இந்தியப் பொதுவுடைமைக் கட்சியை (மார்க்சிஸ்ட்) சேர்ந்த இந்திய அரசியல்வாதி ஆவார். இவர் 24 மே 2021 முதல் ஒட்டப்பாலம் சட்டமன்றத் தொகுதியில் சட்டமன்ற உறுப்பினராக (இந்தியா) ஆகப் பணியாற்றி வருகிறார்.
## மேற்கோள்கள்

பகுப்பு:கேரள சட்டமன்ற உறுப்பினர்கள்
அ. பிரபாகரன்

**அ. பிரபாகரன்** (*A. Prabhakaran*)(பிறப்பு 15 மே 1952) என்பவர் இந்திய அரசியல்வாதியும் கேரள மாநில சட்டமன்ற உறுப்பினரும் ஆவார். இளங்கலைப் பட்டம் பெற்றுள்ள அ. பிரபாகரன், மே 2021-ல் நடைபெற்ற கேரள மாநில சட்டமன்றத் தேர்தலில் மலம்புழா சட்டமன்றத் தொகுதியில் போட்டியிட்டு வெற்றிபெற்று சட்டமன்ற உறுப்பினர் ஆனார். இவர் இந்திய பொதுவுடமைக் (மார்க்சிஸ்ட்) கட்சியினைச் சார்ந்தவர்.

## தேர்தல் செயல்பாடு
### 2021

## மேற்கோள்கள்

பகுப்பு:கேரள சட்டமன்ற உறுப்பினர்கள்
என். கே. அக்பர்

**என். கே. அக்பர்** (*N. K. Akbar*) என்பவர் இந்திய அரசியல்வாதியும் கேரள மாநில சட்டமன்ற உறுப்பினரும் ஆவார். இவர் மே 2021 முதல் குருவாயூர் சட்டமன்றத் தொகுதியின் கேரள சட்டமன்ற உறுப்பினராக பணியாற்றுகிறார். அக்பர், கண்ணூர் பல்கலைக்கழகத்தில் முதுகலைப் பட்டம் பெற்றுள்ளார்.

## மேற்கோள்கள்

பகுப்பு:கேரள சட்டமன்ற உறுப்பினர்கள்
சோ. சே. முகுந்தன்

**சோ சே. முகுந்தன்** (*C. C. Mukundan*) ஒரு இந்திய அரசியல்வாதியும் கேரள மாநில சட்டமன்ற உறுப்பினரும் ஆவார். இவர் இந்திய பொதுவுடமைக் கட்சியினைச் சார்ந்தவர். திருச்சூர் மாவட்டத்தில் சேந்தன் மற்றும் காளி தம்பதியரின் மகனாக 5 சூன் 1958-ல் பிறந்த முகுந்தன் இடைநிலைக் கல்வியினை பயின்றுள்ளார். மே 2021-ல் நடைபெற்ற கேரள மாநிலச் சட்டமன்றத் தேர்தலில் நாட்டிகை சட்டமன்றத் தொகுதியில் பொதுவுடமைக் கட்சியின் வேட்பாளராகப் போட்டியிட்டு சட்டமன்ற உறுப்பினராக ஆனார்.

## மேற்கோள்கள்

பகுப்பு:கேரள சட்டமன்ற உறுப்பினர்கள்
தொகைச்சொல் (25 பொருள்)

நிகண்டு நூல்கள் தொகையகராதி என்னும் தலைப்பில் தொகைச்சொற்கள் பலவற்றைச் சுட்டி அவற்றை விரித்துக் காட்டியுள்ளன. அவற்றில் சேந்தன் திவாகரம், சூடாமணி நிகண்டு  ஆகியவற்றறில் இருபத்தைந்து பொருள்களைக் குறிக்கும் தொகைச்சொல் இங்கு விளக்கப்படுகிறது. 

## மேற்கோள்

பகுப்பு:தமிழியல்
பகுப்பு:சொல்விளக்கம்
புடிவாடா

**புடிவாடா** *(Pudiwada)* என்பது இந்தியாவின் தென் மாநிலமான ஆந்திரப் பிரதேசத்தின் குண்டூர் மாவட்டத்தில் உள்ள ஒரு கிராமமாகும். தெனாலி வருவாய் கோட்டத்தின் நகரம் மண்டலத்தில் இக்கிராமம் அமைந்துள்ளது.

## ஆட்சிமுறை

புடிவாடா கிராம பஞ்சாயத்து இந்தக் கிராமத்தின் உள்ளாட்சி அமைப்பாகும். இப்பஞ்சாயத்து  வார்டுகளாகப் பிரிக்கப்பட்டுள்ளது. ஒவ்வொரு வார்டும் ஒரு வார்டு உறுப்பினரால் பிரதிநிதித்துவப்படுத்தப்படுகிறது.

## கல்வி
2018–19 ஆம் ஆண்டு கல்வியாண்டிற்கான பள்ளித் தகவல் அறிக்கையின்படி, இந்தக் கிராமத்தில் மொத்தம் 5 பள்ளிகள் இருந்தன. இதில் 2 தனியார் பள்ளிகளும் 3 மண்டலப் பஞ்சாயத்துப் பள்ளிகளும் அடங்கும்.

## மேற்கோள்கள்

பகுப்பு:குண்டூர் மாவட்டத்திலுள்ள கிராமங்கள்